* Ove upute (koraci) služe kako bi se novoprijavljeni stručnjaci mogli što lakše snaći u materijalima i uputama koje se nalaze na web stranici Hrvatskog centra za potresno inženjerstvo HCPI [www.hcpi.hr](http://www.hcpi.hr), a podaci za pristup web stranici su sljedeći:
  + Korisničko ime: korisnik
  + Lozinka: samojako
* Dan prije dolaska na teren potrebno je **registrirati se u sustava HCPI-a** ako već niste prijavljeni (1. korak ovih uputa).
* **Prvi dan kretanja na teren** javiti se u jedan od stožera u Petrinji ili Sisku u od 8 do 9 h ujutro. Lokacije stožera možete naći na sljedećoj poveznici: <https://www.hcpi.hr/stozeri-lokacije-telefoni>. U slučaju da nemate para za preglede (u preglede je važno ići barem dvoje - pravilo binoma), naći će Vam para u stožeru ili preko WhatsApp grupa.
* Prije kretanja na teren vrlo je važno proći **upute** kako se provode brzi pregledi, kako se određuje klasifikacija oštećenja i procjenjuje uporabivost zgrada (koraci 3. i 4. u ovih uputa).
* Sve **dnevne obavijesti**, arhiva obavijesti te detaljne upute nalaze se poveznici: [www.hcpi.hr/info-strucnjaci](http://www.hcpi.hr/info-strucnjaci)
* **Mobilizacija:** Kao podršku inženjerima Vlada RH je na sjednici 30. prosinca 2020. donijela Zaključak o naknadi volonterima koji rade na stručnoj procjeni uporabljivosti građevina na potresom pogođenim područjima prema kojem se osiguravaju sredstva u državnom proračunu za isplatu naknade putnih troškova i dnevnica za volontere, ali i naknada Vaše plaće firmama - detaljnije na poveznici: <https://www.hcpi.hr/upute-za-mobilizaciju-117>

**KORACI:**

**1. Registracija stručnjaka**

Ako niste još prijavljeni u sustav HCPI-a kao stručnjak za obavljanje brzih pregleda zgrada potresom oštećenih zgrada, molimo da se prijavite ispunjavanjem upitnika na sljedećoj poveznici.

<https://hub-potres-petrinja.hub.arcgis.com/app/9b7ee857b51a46fb9adc5f63a049a8c3>

**2. Preuzimanje mobilne aplikacije Collector for ArcGIS i prijava u aplikaciju**

Za provođenje brzih pregleda potrebno je na mobilni telefon instalirati aplikaciju Collector for ArcGIS putem koje se u GIS bazu unose podaci o brzom pregledu zgrada. Aplikaciju možete naći na Google Play Store (Android) ili App Store (iPhone).

Pristupni podaci za pristup aplikaciji Collector for ArcGIS će Vam biti poslani putem **SMS**-a nakon uspješne prijave u sustav HCPI-a (upitnik koji ste ispunili u 1. koraku). SMS očekujte u roku od najkasnije 24h. Isto tako, nakon prijave ćete biti dodani u jednu od **WhatsApp** grupa koje služe za dnevne obavijesti.

**Napomena:** prilikom prve prijave morati ćete promijeniti lozinku i zadati sigurnosno pitanje po izboru. Nova lozinka neka bude ista kao i stara, samo dodajte znak ! na kraju lozinke.

**3. Preuzimanje mobilne aplikacije Tracker for ArcGIS i prijava u aplikaciju**

Aplikacija Tracker for ArcGIS služi za praćenje stručnjaka na terenu. U aplikaciju se prijavljujete istim pristupnim podacima kao i za Collector. Aplikaciju nije potrebno imati cijelo vrijeme uključenu (zbog štednje baterije na mobilnom telefonu). Dosta je da prilikom dolaska na lokaciju (mjesto, ulicu, kvart i sl.) samo nakratko uključiti praćenje (ON) i onda isključiti (OFF).

Kako aplikaciju Tracker for ArcGIS instalirati i koristiti, možete naći na sljedećem linku:

Upute: <https://www.hcpi.hr/aplikacija-tracker-arcgis>

**4. VAŽNO!!! Upute za provođenje brzih pregleda, klasifikacija oštećenja i procjena uporabivosti zgrada**

Prije početka provođenja brzih pregleda svakako je potrebno pročitati upute i pogledati dva webinara:

**Prvi webinar i priručnik** u dva dijela opisuje metodologiju i način klasifikacije oštećenja konstrukcijskih elemenata i cijele konstrukcije, te postupak provođenja brzog pregleda kako bi građevinskim stručnjacima bilo lakše donijeti ocjenu uporabljivosti oštećenih zgrada nakon potresa. Uz webinar dobro je i pročitati i priručnik.

Webinar1 - 1. dio: <https://youtu.be/7byrapmRnC8>

Webinar1 - 2. dio: <https://youtu.be/PbSeUOzQQ_w>

Priručnik uz webinar: <https://www.hcpi.hr/sites/default/files/inline-files/Manual%20Ostecenja%20v2_0.pdf>

**Drugi Webinar** – je KLJUČAN jer jasno opisuje kako podatke o provedenom brzom pregledu unijeti u aplikaciju Collector:

Webinar2: <https://youtu.be/TkQQVlUEz9o>

**5. Ostali materijali za edukaciju i materijali za ispis**

Ostali materijali za edukaciju i materijal za ispis nalaze se na sljedećoj poveznici:

<https://www.hcpi.hr/materijali-za-ispis-22>